í Mentunarhúsinum í Fuglafirði 21. til 27. mars 2015 Aftur í ár eru vit á Sangleikabreytini fegin um at kunna bjóða tykkum til ein spennandi, romantiskan og stuttligan leik. Í døgunum 21. til 27. mars sýnir sangleikabreytin í 10. flokki í Fuglafjarðar skúla og skúlanum á Ziskatrøð fram sangleikin "Aladdin og magiska lampan". Hesin sangleikur er fyri øll-bæði stór og smá. Almennu sýningarnar eru leygarkvøldið 21. mars og sunnukvøldið 22. mars kl. 20. Týskvøldið 24. mars og hóskvøldið 26. mars kl. 19: 30. Kostnaður: Børn 0-7 ár ókeypis Børn 8-14 ár 50 kr. Vaksin 100 kr. Atgongumerki kunnu bíleggjast á tlf. 238063 og á Kunningarstovuni í Fuglafirði og annars keypast 1 tíma undan sýning. Skúlasýningarnar verða 23.-27. mars í Mentanarhúsinum-kl. 09: 00 og kl. 11: 15. Leikurin er knappar 2 tímar. Kostnaður fyri skúlasýningarnar er 50 kr. "Aladdin og magiska lampan" fer fram í gamla Arabia fyri mongum, mongum árum síðani. Vit hitta Aladdin, fitta, festliga og sjarmarandi gøtudreinginum, sum eisini dugir at gera skálkalótir. Jasmine, prinsessan, og Aladdin gerast góð, men ymiskar forðingar eru. Ikki minst Jammal, óndi gandakallurin, og systir hansara gera um seg. Sultánurin og drotningin, ið er ein ordans groyggja, eru sjálvsagt eisini við. Andin í lampuni uppfyllir øll ynski-men hann er ikki heilt einsamallur, aðrir andar eru eisini við, og ein gamal dreki, ið hevur ilt við at spýta eld. Nógvir aðrir leiklutir eru eisini og gera sítt til, at leikurin bæði er stuttligur, spennandi og romantiskur. "Aladdin og magiska lampan" hevur alt tað, ið ein slíkur leikur eigur at hava: góðan tónleik, sang, sjónleik og dans, og eru tað næmingarnir sjálvir, ið spæla bæði tónleik og sjónleik. Mentamálaráðið hevur gjørt av, at fríggjadagurin 20. mars, tá ið sólarmyrking er, verður ikki lýstur sum frídagur í føroysku skúlunum. Í sama skrivi verður eisini sagt, at um foreldur/verjar ætla, at børn teirra skulu fáa frí hendan dagin, skulu tey boða skúlanum skrivliga frá hesum. Tí vilja vit við hesum boða frá, at um onkur ætlar at taka børn síni úr skúlanum hendan dagin, skal skúlin hava tað skrivliga at vita í seinasta lagi mánadagin 16. mars kl. 12.00. Sendið umbønina til fug @ skulin. fo Umsóknarfreistin at søkja á miðnámsskúla er 15. mars. Mentamálaráðið heitir á tey, sum ætla sær at søkja, at søkja so skjótt sum til ber og ikki at bíða til síðstu løtu, so at óneyðugt trýst verður á skipanini. Søkjast kann inni á www. innskriving. fo ella við vanligum umsóknarblaði, sum er inni á www. mmr. fo.